### NN 137/2025 (7.11.2025.), Pravilnik o utvrđivanju staža osiguranja na temelju plaćenih doprinosa za mirovinsko osiguranje

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

2052

Na temelju članka 30. stavka 2. Zakona o mirovinskom osiguranju (»Narodne novine«, broj 96/25.) ministar rada, mirovinskoga sustava, obitelji i socijalne politike uz prethodnu suglasnost ministra nadležnog za financije donosi

PRAVILNIK

O UTVRĐIVANJU STAŽA OSIGURANJA NA TEMELJU PLAĆENIH DOPRINOSA ZA MIROVINSKO OSIGURANJE

I. OPĆE ODREDBE

Članak 1.

Ovim se Pravilnikom propisuje način utvrđivanja plaćenih doprinosa i staža osiguranja na temelju plaćenih doprinosa za osiguranike koji su sami za sebe obveznici doprinosa i obveznici plaćanja doprinosa (u daljnjem tekstu: osiguranici).

Članak 2.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Članak 3.

Osiguranicima iz članka 1. ovoga Pravilnika smatraju se osiguranici iz članaka 12. do 17., članaka 19. i 20. te članka 22. stavaka 1. do 3. Zakona o mirovinskom osiguranju (»Narodne novine«, broj 96/25. – u daljnjem tekstu: Zakon).

II. UTVRĐIVANJE PLAĆENIH DOPRINOSA

Članak 4.

Osiguranicima iz članka 3. ovoga Pravilnika plaćeni doprinosi utvrđuju se u skladu s odredbama Općeg poreznog zakona.

Članak 5.

Kada se obveze doprinosa odnose na više osnova osiguranja, plaćeni doprinosi utvrđuju se odvojeno za svaku pojedinu osnovu osiguranja.

Članak 6.

Pri utvrđivanju plaćenih doprinosa za umrlog osiguranika nakon kojeg je ostalo više nasljednika na koje je prenesen dug po osnovi doprinosa za mirovinsko osiguranje, u postupku koji prethodi priznanju prava na obiteljsku mirovinu ili otpisu duga doprinosa zbog zastare ili nenaplativosti, podaci o zaduženju i uplatama svih nasljednika objedinjuju se.

Članak 7.

Hrvatski zavod za mirovinsko osiguranje (u daljnjem tekstu: Zavod) utvrđuje plaćene doprinose za mirovinsko osiguranje za razdoblje do 31. prosinca 2002. na temelju:

1. dokumentacije i podataka iz evidencije Ministarstva financija, Porezne uprave (u daljnjem tekstu: Porezna uprava) za razdoblje od 1. srpnja 1986. do 31. prosinca 1993.

2. dokumentacije i podataka iz evidencije Zavoda

3. potvrde Porezne uprave o naplati preuzetog duga doprinosa za razdoblje do 31. prosinca 2002.

Članak 8.

Porezna uprava utvrđuje plaćene doprinose za razdoblje osiguranja od 1. siječnja 2003. i nadalje te o tome izdaje potvrdu koja služi Zavodu u postupku utvrđivanja staža osiguranja.

Nakon isteka roka čuvanja arhivske građe Porezna uprava predaje Zavodu podatke o osnovicama i plaćenim doprinosima za mirovinsko osiguranje u elektroničkom obliku.

Članak 9.

Kada Porezna uprava provodi naplatu javnih davanja na temelju posebnih propisa te naplatu prati na računu posebno određenom za tu namjenu, svaka uplata evidentira se sukladno člancima 128. i 129. Općeg poreznog zakona (»Narodne novine«, br. 115/16., 106/18., 121/19., 32/20., 42/20., 114/22. i 152/24.), a razdoblje osiguranja na koje se dug odnosi priznaje se u cijelosti kada je podmiren ukupni dug doprinosa za predmetno razdoblje.

III. UTVRĐIVANJE STAŽA OSIGURANJA

Članak 10.

Staž osiguranja utvrđuje Zavod na temelju potvrde nadležnog tijela o plaćenim doprinosima te dokumentacije i podataka u evidenciji Zavoda.

Članak 11.

Utvrđivanje staža osiguranja provodi Zavod:

1. na zahtjev osiguranika nakon prestanka osiguranja

2. kada se pokrene postupak za ostvarivanje prava iz mirovinskog osiguranja

3. na zahtjev Porezne uprave za dostavu podataka o predanom saldu doprinosa

4. kada zaprimi obavijest Porezne uprave na temelju koje je ispunjen uvjet za prestanak prava na produženo osiguranje primjenom članka 22. stavka 6. Zakona

5. po službenoj dužnosti nakon prestanka osiguranja.

Članak 12.

Utvrđivanju staža osiguranja prethodi kontrola pravilnosti primjene zakonskih propisa i drugih podzakonskih akata koji se odnose na uspostavu prijavno-odjavnih podataka i osnovica za obračun doprinosa koje služe za ostvarivanje prava iz mirovinskog osiguranja te na kontrolu zaduženja i uplata doprinosa.

Kontrolu obavlja nadležna područna ustrojstvena jedinica Zavoda uvidom u podatke i dokumentaciju Zavoda, uvidom u potvrdu, podatke i dokumentaciju Porezne uprave te uvidom u dokumentaciju i podatke Središnjeg registra osiguranika, Hrvatskog zavoda za zdravstveno osiguranje i nadležnog zavoda za socijalni rad, kao i uvidom u druge evidencije vezane uz status osiguranika.

Kada se tijekom kontrole utvrde nepravilnosti u potvrdi, podacima i dokumentaciji Porezne uprave, koje utječu na ostvarivanje prava iz mirovinskog osiguranja, Zavod o tome izvješćuje Poreznu upravu koja je dužna obaviti ispravak i usklađenje te izdati novu potvrdu.

Članak 13.

Za razdoblje osiguranja od 1. srpnja 1986. do 31. prosinca 1993. utvrđivanje staža osiguranja obavlja se na temelju preuzetih podataka o mjesečnim osnovicama za obračun doprinosa za mirovinsko osiguranje i mjesečnom iznosu doprinosa te na temelju financijske i druge dokumentacije Porezne uprave, odnosno ranije nadležne Uprave društvenih prihoda.

Ako Zavod ili osiguranik ne raspolaže navedenom dokumentacijom iz stavka 1. ovoga članka, Zavod iznimno može podatke zatražiti od Porezne uprave.

Ako Zavod ili osiguranik ili Porezna uprava ne raspolažu navedenom dokumentacijom, razdoblje iz stavka 1. ovoga članka ne računa se i ne utvrđuje u staž osiguranja.

Članak 14.

Razdoblje osiguranja za koje je po službenoj dužnosti bez donošenja rješenja ili rješenjem Porezne uprave uslijed nastupa zastare prava na naplatu odnosno zbog ispunjavanja uvjeta za otpis dospjeloga poreznog duga zbog nenaplativosti otpisan dug s osnove doprinosa za mirovinsko osiguranje ne računa se i ne utvrđuje u staž osiguranja.

Članak 15.

Razdoblje osiguranja za koje je po službenoj dužnosti bez donošenja rješenja ili rješenjem Porezne uprave utvrđena zastara prava na utvrđivanje doprinosa ne računa se i ne utvrđuje u staž osiguranja.

IV. POTVRDE O PLAĆENIM DOPRINOSIMA

Članak 16.

U potvrdi iz članka 7. točke 3. ovoga Pravilnika Porezna uprava dužna je za pojedinog osiguranika, po pojedinim brojčanim oznakama vrste prihoda za mirovinsko osiguranje na temelju generacijske solidarnosti i osnovama osiguranja, iskazati sljedeće podatke o dugu doprinosa do 31. prosinca 2002.:

– stanje preuzetog duga doprinosa, iskazano po godinama

– razdoblje osiguranja za koje su doprinosi otpisani uslijed nastupa zastare prava na naplatu odnosno zbog ispunjavanja uvjeta za otpis dospjeloga poreznog duga zbog nenaplativosti te pravni temelj za otpis

– razdoblje osiguranja za koje je utvrđena zastara prava na utvrđivanje doprinosa i pravni temelj.

Obrazac potvrde sastavni je dio ovoga Pravilnika (Prilog 1.)

Članak 17.

U potvrdi iz članka 8. ovoga Pravilnika Porezna uprava dužna je za pojedinog osiguranika, po pojedinim brojčanim oznakama vrste prihoda za mirovinsko osiguranje na temelju generacijske solidarnosti i osnovama osiguranja, iskazati podatke:

– o razdoblju osiguranja za koje su doprinosi plaćeni

– o razdoblju osiguranja za koje doprinosi nisu plaćeni

– o razdoblju osiguranja za koje su doprinosi otpisani te pravni temelj za otpis

– o razdoblju osiguranja za koje je utvrđena zastara prava na obračun i pravni temelj.

Obrazac potvrde sastavni je dio ovoga Pravilnika (Prilog 2.).

Članak 18.

Potvrdu odnosno podatke iz članka 7. točke 3. i članaka 8., 14. i 15. ovoga Pravilnika, Porezna uprava može dostaviti Zavodu elektroničkom razmjenom podataka.

Članak 19.

Kada se o zastari odlučuje donošenjem rješenja, Porezna uprava izdaje potvrdu odnosno dostavlja podatke nakon izvršnosti rješenja iz članka 14. i 15. ovoga Pravilnika.

V. PRIJELAZNA I ZAVRŠNE ODREDBE

Članak 20.

Staž osiguranja na temelju plaćenih doprinosa za mirovinsko osiguranje u postupcima pokrenutim do dana stupanja na snagu ovoga Pravilnika utvrđuje se u skladu s propisima koji su važili do toga dana.

Članak 21.

Danom stupanja na snagu ovoga Pravilnika prestaje važiti Pravilnik o utvrđivanju staža osiguranja na temelju plaćenih doprinosa za mirovinsko osiguranje (»Narodne novine«, broj 12/14.).

Članak 22.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-01/27
 Urbroj: 524-05-01-02/5-25/8
 Zagreb, 24. listopada 2025.

Ministar
 Marin Piletić, v. r.

PRILOG 1.

REPUBLIKA HRVATSKA

MINISTARSTVO FINANCIJA – POREZNA UPRAVA

PODRUČNI URED \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ISPOSTAVA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum)

Na temelju članka 159. Zakona o općem upravnom postupku (»Narodne novine«, br. 47/09. i 110/21.), članka 225. stavka 1. Zakona o doprinosima (»Narodne novine«, br. 84/08., 152/08., 94/09., 18/11., 22/12., 144/12., 148/13., 41/14., 143/14., 115/16., 106/18., 33/23., 114/23. i 152/24.), članka 4. Općeg poreznog zakona (»Narodne novine«, br. 115/16., 106/18., 121/19., 32/20., 42/20., 114/22. i 152/24.) i članka 11. točke 8. Zakona o Poreznoj upravi (»Narodne novine«, br. 115/16., 98/19., 155/23. i 152/24.) izdaje se

POTVRDA

da \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime)

OIB/MBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adresa)

koji je sam za sebe obveznik doprinosa i obveznik plaćanja doprinosa, na dan

1. PODMIRIO JE U CIJELOSTI preuzeti dug doprinosa za mirovinsko osiguranje na temelju generacijske solidarnosti za razdoblje do 31. prosinca 2002.

2. NIJE PODMIRIO preuzeti dug doprinosa za mirovinsko osiguranje na temelju generacijske solidarnosti za razdoblje do 31. prosinca 2002.:

|  |  |  |  |  |
| --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | GODINA | IZNOS |
|  |  |  |  |  |
|  |  |  |  |  |
|  |  |  |  |  |

3. OTPISAN mu je preuzeti dug doprinosa za mirovinsko osiguranje na temelju generacijske solidarnosti za razdoblje do 31. prosinca 2002.:

|  |  |  |  |  |
| --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | GODINA | IZNOS |
|  |  |  |  |  |
|  |  |  |  |  |
|  |  |  |  |  |

od \_\_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

od \_\_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

4. UTVRĐENA je ZASTARA PRAVA NA OBRAČUN doprinosa za mirovinsko osiguranje na temelju generacijske solidarnosti za razdoblje do 31. prosinca 2002.:

|  |  |  |  |  |
| --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | GODINA | IZNOS |
|  |  |  |  |  |
|  |  |  |  |  |
|  |  |  |  |  |

od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Potvrda se izdaje na zahtjev stranke/po službenoj dužnosti, a služi Hrvatskom zavodu za mirovinsko osiguranje za utvrđivanje staža osiguranja i ostvarivanje prava iz mirovinskog osiguranja te se u druge svrhe ne može upotrijebiti.

M.P.

\_\_\_\_\_\_\_\_\_\_\_\_\_\_\_

(Voditelj Ispostave)

PRILOG 2.

REPUBLIKA HRVATSKA

MINISTARSTVO FINANCIJA – POREZNA UPRAVA

PODRUČNI URED \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ISPOSTAVA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum)

Na temelju članka 159. Zakona o općem upravnom postupku (»Narodne novine«, br. 47/09. i 110/21.), članka 225. stavka 1. Zakona o doprinosima (»Narodne novine«, br. 84/08., 152/08., 94/09., 18/11., 22/12., 144/12., 148/13., 41/14., 143/14., 115/16., 106/18., 33/23., 114/23. i 152/24.), članka 4. Općeg poreznog zakona (»Narodne novine«, br. 115/16., 106/18., 121/19., 32/20., 42/20., 114/22. i 152/24.) i članka 11. točke 8. Zakona o Poreznoj upravi (»Narodne novine«, br. 115/16., 98/19., 155/23. i 152.24.) izdaje se

POTVRDA

da \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime)

OIB/MBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adresa)

koji je sam za sebe obveznik doprinosa i obveznik plaćanja doprinosa, na dan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. PODMIRIO je doprinos za mirovinsko osiguranje na temelju generacijske solidarnosti:

|  |  |  |  |  |
| --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | ZA RAZDOBLJE – GODINA | |
|  | |  | (dd.mm.gggg.) | (dd.mm.gggg.) |
|  |  |  | od \_\_\_\_\_\_\_\_\_ | do \_\_\_\_\_\_\_\_\_ |
|  |  |  | od \_\_\_\_\_\_\_\_\_ | do \_\_\_\_\_\_\_\_\_ |
|  |  |  | od \_\_\_\_\_\_\_\_\_ | do \_\_\_\_\_\_\_\_\_ |

2. NIJE PODMIRIO doprinos za mirovinsko osiguranje na temelju generacijske solidarnosti:

|  |  |  |  |  |  |
| --- | --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | ZA RAZDOBLJE – GODINA | | IZNOS |
|  | |  | (dd.mm.gggg.) | (dd.mm.gggg.) |  |
|  |  |  | od \_\_\_\_\_\_\_\_ | do \_\_\_\_\_\_\_\_\_ |  |
|  |  |  | od \_\_\_\_\_\_\_\_ | do \_\_\_\_\_\_\_\_\_ |  |
|  |  |  | od \_\_\_\_\_\_\_\_ | do \_\_\_\_\_\_\_\_\_ |  |

3. OTPISAN mu je doprinos za mirovinsko osiguranje na temelju generacijske solidarnosti:

|  |  |  |  |  |  |
| --- | --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | ZA RAZDOBLJE – GODINA | | IZNOS |
|  | |  | (dd.mm.gggg.) | (dd.mm.gggg.) |  |
|  |  |  | od \_\_\_\_\_\_\_\_ | do \_\_\_\_\_\_\_\_ |  |
|  |  |  | od \_\_\_\_\_\_\_\_ | do \_\_\_\_\_\_\_\_ |  |
|  |  |  | od \_\_\_\_\_\_\_\_ | do \_\_\_\_\_\_\_\_ |  |

od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

4. UTVRĐENA je ZASTARA PRAVA NA OBRAČUN doprinosa za mirovinsko osiguranje na temelju generacijske solidarnosti:

|  |  |  |  |  |  |
| --- | --- | --- | --- | --- | --- |
| ŠIFRA I NAZIV VRSTE PRIHODA | | OSNOVA OSIGURANJA | ZA RAZDOBLJE – GODINA | | IZNOS |
|  | |  | (dd.mm.gggg.) | (dd.mm.gggg.) |  |
|  |  |  | od \_\_\_\_\_\_\_\_\_ | do \_\_\_\_\_\_\_\_\_ |  |
|  |  |  | od \_\_\_\_\_\_\_\_\_ | do \_\_\_\_\_\_\_\_\_ |  |
|  |  |  | od \_\_\_\_\_\_\_\_\_ | do \_\_\_\_\_\_\_\_\_ |  |

od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

od \_\_\_\_\_\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_\_\_\_\_\_\_\_\_

zbog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na temelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Potvrda se izdaje na zahtjev stranke/po službenoj dužnosti, a služi Hrvatskom zavodu za mirovinsko osiguranje za utvrđivanje staža osiguranja i ostvarivanje prava iz mirovinskog osiguranja te se u druge svrhe ne može upotrijebiti.

M.P.

\_\_\_\_\_\_\_\_\_\_\_\_\_\_\_\_

(Voditelj Ispostave)